	


Šilutės miesto stadiono FUTBOLO aikštės, esančios Stadiono g. 12, Šilutės m., APŠVIETIMO IR NAUJOS TVOROS ĮRENGIMO DARBAI
TECHNINĖ SPECIFIKACIJA
1. Pirkimo objektas: Šilutės miesto stadiono futbolo aikštės, esančios Stadiono g. 12, Šilutės m., apšvietimo ir naujos tvoros įrengimo darbai.
2. Perkančioji organizacija/Užsakovas: Šilutės rajono savivaldybės administracija, įmonės kodas 188723322, LT-99133 Šilutė, Dariaus ir Girėno g. 1.

3. Statybos vieta: Stadiono g. 12, Šilutės m., Šilutės r. sav.
4. Finansavimo šaltinis: Šilutės rajono savivaldybės biudžeto lėšos.
5. Darbų apimtys: 
5.1. Natūralios dangos futbolo aikštės apšvietimo darbai:

Pirkimo objektas – futbolo aikštės elektrotechnikos darbai adresu Stadiono g. 12, Šilutėje. Darbų apimtis apima futbolo aikštės apšvietimo sistemos įrengimą, elektros kabelių trasų įrengimą, apšvietimo atramų montavimą, įžeminimo sistemos įrengimą bei visų reikalingų medžiagų tiekimą ir montavimo darbų atlikimą. Visi darbai turi būti vykdomi vadovaujantis galiojančiais STR, LST EN standartais, elektros įrenginių įrengimo taisyklėmis bei kitais Lietuvos Respublikoje galiojančiais norminiais dokumentais. Numatoma įrengti futbolo aikštės apšvietimo sistemą naudojant LED technologijos lauko prožektorius. Projekte numatyta sumontuoti apie 31 vnt. LED prožektorių, kurių galia apie 127 W. Prožektoriai turi būti ne žemesnės kaip IP66 apsaugos klasės, atsparumo smūgiams klasė – ne mažesnė kaip IK08, šviesos efektyvumas – ne mažesnis kaip 130 lm/W, spalvinė temperatūra – 4000–5700 K, spalvų atkūrimo indeksas (CRI) – ne mažesnis kaip 70, o tarnavimo laikas – ne trumpesnis kaip 50 000 val. Prožektoriai turi būti pritaikyti sporto aikštynų apšvietimui ir tinkami eksploatuoti lauko sąlygomis esant temperatūrai nuo -30 °C iki +40 °C. Taip pat numatoma sumontuoti 10 vnt. karštai cinkuotų 12 metrų aukščio kūginių apšvietimo atramų. Iš jų 9 atramos skirtos trims prožektoriams montuoti, o 1 atrama – keturiems prožektoriams. Atramos turi būti komplektuojamos su traversomis, pamatais ir visais montavimo elementais bei atitikti LST EN 40 standarto reikalavimus. Konstrukcijos turi būti atsparios atmosferos poveikiui ir tinkamos naudoti sporto infrastruktūros objektuose. Darbų metu turi būti paklota apie 630 metrų aliuminio elektros kabelio AXMK 4x25 mm² bei apie 465 metrų varinio kabelio CYKY 3x2,5 mm². Kabeliai turi būti tiesiami apsauginiuose HDPE d50 mm vamzdžiuose, įrengiant kabelines trasas, atliekant tranšėjų kasimo, kabelių tiesimo, trasų ženklinimo ir užpylimo darbus. Visi kabeliai turi būti sertifikuoti ir skirti eksploatuoti lauko sąlygomis. Objekte taip pat turi būti įrengta įžeminimo sistema, numatant apie 10 komplektų vertikalių giluminių surenkamų įžemiklių. Turi būti atlikti visi reikalingi įžeminimo kontūrų įrengimo darbai bei elektriniai matavimai. Įžeminimo varža turi atitikti galiojančių elektros įrenginių įrengimo taisyklių reikalavimus. Po darbų atlikimo tiekėjas privalo pateikti matavimo protokolus, išpildomąją dokumentaciją, įrangos techninius duomenų lapus bei atitikties deklaracijas. Visos naudojamos medžiagos ir įranga turi būti naujos, sertifikuotos, pažymėtos CE ženklu ir atitikti Europos Sąjungos standartų reikalavimus. Visi darbai atliekami pagal pridedamą projekto elektrotechnikos dalį.
5.2. Dirbtinės dangos futbolo aikštės apšvietimo darbai:
Pirkimo objektas – futbolo treniruočių (dirbtinės dangos) aikštės elektrotechnikos darbai adresu Stadiono g. 12, Šilutėje. Darbų apimtis apima futbolo treniruočių aikštės apšvietimo sistemos įrengimą, elektros kabelių trasų įrengimą, apšvietimo atramų montavimą, įžeminimo sistemos įrengimą bei visų reikalingų medžiagų tiekimą ir montavimo darbų atlikimą. Visi darbai turi būti vykdomi vadovaujantis galiojančiais STR, LST EN standartais, Elektros įrenginių įrengimo taisyklėmis bei kitais Lietuvos Respublikoje galiojančiais norminiais dokumentais. Numatoma įrengti futbolo treniruočių aikštės apšvietimo sistemą naudojant LED technologijos lauko prožektorius. Projekte numatyta sumontuoti apie 8 vnt. LED prožektorių, kurių galia apie 638 W. Prožektoriai turi būti ne žemesnės kaip IP66 apsaugos klasės, atsparumo smūgiams klasė – ne mažesnė kaip IK08, šviesos efektyvumas – ne mažesnis kaip 130 lm/W, spalvinė temperatūra – 4000–5700 K, spalvų atkūrimo indeksas (CRI) – ne mažesnis kaip 70, o tarnavimo laikas – ne trumpesnis kaip 50 000 val. Prožektoriai turi būti pritaikyti sporto aikštynų apšvietimui ir tinkami eksploatuoti lauko sąlygomis esant temperatūrai nuo –30 °C iki +40 °C. Taip pat numatoma sumontuoti 8 vnt. karštai cinkuotų apšvietimo atramų, iš kurių 2 vnt. – 8 metrų aukščio, o 6 vnt. – 12 metrų aukščio. Atramos turi būti komplektuojamos su traversomis, pamatais ir visais montavimo elementais bei atitikti LST EN 40 standarto reikalavimus. Konstrukcijos turi būti atsparios atmosferos poveikiui ir tinkamos naudoti sporto infrastruktūros objektuose. Darbų metu turi būti paklota apie 755 metrų aliuminio elektros kabelio AXMK 4×25 mm², apie 334 metrus aliuminio elektros kabelio AXMK 4×16 mm² bei apie 360 metrų varinio kabelio CYKY 3×1,5 mm². Kabeliai turi būti tiesiami apsauginiuose HDPE d50 mm vamzdžiuose, įrengiant kabelines trasas, atliekant tranšėjų kasimo, kabelių tiesimo, trasų ženklinimo ir užpylimo darbus. Bendras apsauginių vamzdžių ilgis – apie 750 metrų. Visi kabeliai turi būti sertifikuoti ir skirti eksploatuoti lauko sąlygomis. Objekte taip pat turi būti įrengta įžeminimo sistema, numatant apie 8 komplektus vertikalių giluminių surenkamų įžemiklių. Turi būti atlikti visi reikalingi įžeminimo kontūrų įrengimo darbai bei elektriniai matavimai. Įžeminimo varža turi atitikti galiojančių Elektros įrenginių įrengimo taisyklių reikalavimus. Taip pat turi būti sumontuoti reikalingi apsaugos ir valdymo įrenginiai, įskaitant apie 41 vnt. automatinių jungiklių, atliktas jų prijungimas, sureguliavimas bei sistemos paleidimo–derinimo darbai. Po darbų atlikimo tiekėjas privalo pateikti matavimo protokolus, išpildomąją dokumentaciją, įrangos techninius duomenų lapus bei atitikties deklaracijas. Visos naudojamos medžiagos ir įranga turi būti naujos, sertifikuotos, pažymėtos CE ženklu ir atitikti Europos Sąjungos standartų reikalavimus. Visi darbai atliekami pagal pridedamą projekto elektrotechnikos dalį.
5.3. Numatomos įrengti tvoros techninės charakteristikos:
Numatoma įrengti stadiono teritorijos aptvėrimą segmentine metaline tvora. Tvoros sistema turi būti pritaikyta lauko sporto infrastruktūros objektui, atspari atmosferos poveikiui, mechaniniams pažeidimams bei tinkama ilgalaikei eksploatacijai. Bendras numatomas tvoros ilgis – apie 510 metrų. Tvoros segmentai turi būti 3D tipo, cinkuoti ir papildomai padengti milteliniu dažymu pagal RAL spalvų sistemą. Segmentų matmenys – 2500 x 2030 mm. Segmentų vertikalių vielų storis turi būti ne mažesnis kaip 5 mm. Tvoros spalva – žalia (RAL spalva derinama su užsakovu). Segmentai turi būti atsparūs korozijai, ultravioletinių spindulių poveikiui bei temperatūrų svyravimams. Tvoros tvirtinimui turi būti naudojami metaliniai stulpai, pritaikyti segmentinės tvoros montavimui. Stulpai turi ne mažesnio jei 60 x 40 mm skerspjūvio, būti cinkuoti ir dažyti milteliniu būdu, atsparūs aplinkos poveikiui bei užtikrinantys tvoros konstrukcijos stabilumą. Stulpų metalo storis turi būti ne mažesnis kaip 2 mm. Tvirtinimo elementai turi būti apsaugoti nuo korozijos ir mechaninio atsisukimo. Rangovas privalo atlikti visus tvoros įrengimo darbus: senos tvoros nuardymo ir utilizavimo darbus, teritorijos žymėjimą, stulpų montavimą, betonavimo darbus, segmentų tvirtinimą bei teritorijos sutvarkymą po darbų atlikimo. Visi naudojami gaminiai ir medžiagos turi būti nauji, sertifikuoti ir atitikti Europos Sąjungos standartų reikalavimus. Darbai turi būti atliekami laikantis galiojančių statybos techninių reglamentų bei darbų saugos reikalavimų. Papildomai įrengiami dveji varteliai (1 m pločio, rakinami, vienas pietinėje sklypo dalyje, kitas šiaurės rytų dalyje), bei vartai (atveriami vartai (dvivėriai) apie 4 m pločio, rakinami, įrengiami pietinėje sklypo dalyje). Rangovas taip pat turi įsivertinti senų mūrinių vartų su bilietu pardavimo kiosku (nuo miško pusės) demontavimo bei atliekų utilizavimo darbus. Naujai įrengiami vartai ir varteliai derinami prie esamos situacijos ir įrengiami buvusių vietoje.
6. Darbai ir paslaugos, kurias privalu įsivertinti:
· Kadastrinės bylos atnaujinimo paslaugos.
         Visa įsigyta įranga ar darbai atlikti be išankstinio derinimo su užsakovu ir negavus pritarimo gali būti laikomi netinkamais.

Tiekėjas vykdydamas sutartinius įsipareigojimus privalės vadovautis Lietuvos Respublikoje galiojančiais įstatymais, vyriausybiniais nutarimais, statybiniais techniniais reglamentais, statybos normomis, ministerijų taisyklėmis, įsakymais, nurodymais, statybos rekomendacijomis, standartais.

Darbams atlikti naudojamos medžiagos ir mechanizmai turi atitikti Lietuvos Respublikoje galiojančius standartus. Visos medžiagos bei montuojami įrenginiai privalo būti nauji.

Statybos produktai privalo turėti atitikties deklaracijas (gamintojo techniniai dokumentai arba kiti lygiaverčiai įrodymai).

Atsižvelgiant į tai, kad darbų kiekiai yra orientaciniai tiekėjas privalo pats įvertinti realius medžiagų ir darbų kiekius ir už juos atsakyti. Techninėje specifikacijoje nurodyti darbai ir paslaugos turi būti įvertintos kompleksiškai, kartu su visais palydinčiais darbais, įvertinant papildomus elementus. Visi darbai, kurie gali būti pagrįstai laikomi būtinais Darbų atlikimui, turės būti atlikti be papildomo apmokėjimo nepriklausomai nuo to, ar jie yra apibūdinti pirkimo dokumentuose ar ne. 

Tiekėjams nėra leidžiama pateikti alternatyvių pasiūlymų.

Audrius Jankauskas, (8 441 79 234) el. p. audrius.jankauskas@silute.lt
